****

**REPUBLIKA HRVATSKA**

**Krapinsko-zagorska županija**

**Općina Hum na Sutli**

**Općinsko vijeće**

KLASA: 240-05/24-01/5

URBROJ: 2140-14-01-24-1

Hum na Sutli, 16. prosinca 2024.

Temeljem članka 17. Zakona o sustavu civilne zaštite (NN br. 82/15, 118/18, 31/20, 20/21 i 114/22) i članka 30. Statuta Općine Hum na Sutli (Službeni glasnik Općine Hum na Sutli broj 9/21) općinsko vijeće Općine Hum na Sutli na sjednici održanoj dana 16. prosinac 2024. godine donijelo je

**ANALIZU STANJA SUSTAVA CIVILNE ZAŠTITE**

**NA PODRUČJU OPĆINE HUM NA SUTLI**

**ZA 2024. GODINU**

**I. UVOD**

 Sukladno članku 17. Zakona o sustavu civilne zaštite (Narodne novine broj 82/15, 118/18, 31/20, 20/21 i 114/22) Općinsko vijeće Općine Hum na Sutli kao predstavničko tijelo jedinice lokalne samouprave u obvezi je, jedan put godišnje ili u postupku donošenja Proračuna, razmatrati stanje civilne zaštite na svom području.

 Općina kao jedinica lokalne samouprave dužna je organizirati poslove iz samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

**II. ANALIZA STANJA UGROŽENOSTI**

 Razmatranje stanja kao prvi korak podrazumijeva analizu stanja ugroženosti stanovništva, te materijalnih i kulturnih dobara, koja procjenjuje moguće oblike opasnosti i prijetnje te njihove moguće posljedice na stanovništvo, materijalna i kulturna dobra, te okoliša iz koje proizlazi sljedeće:

· Područje općine obilježavaju slijedeći vodotoci:

Ø Rijeka Sutla

Ø Potok Kosteljina

Ø Potok Brezna

Ø Potok Polanovec

Poplavama u slivu Sutle, kojem pripada i Općina Hum na Sutli, najviše su izložene poljoprivredne površine (pašnjaci i livade), a nakon njih prometnice, šume, naselja sa gospodarskim i stambenim objektima (podrumske prostorije) i vodovodi. Plavljenja nisu takvog obima da bi dovela u pitanje funkcioniranje stanovništva Općine ili infrastrukture.

**U 2024. godini** nije bilo proglašenih elementarnih nepogoda zbog poplava, bujica ili plavljenja, niti korištenja snaga civilne zaštite u provođenju mjera civilne zaštite. Eventualni problemi rješavani su upotrebom gotovih snaga.

· Prema seizmološkoj karti Krapinsko - zagorske županije, za period od 500 godine, područje Općine nalazi se u VIIº seizmičkoj zoni prema MSK ljestvici.

**U 2024. godini** nije došlo do seizmoloških aktivnosti VII ili VIIIº **,** odnosno, nije bilo aktiviranja snaga civilne zaštite vezano uz ugrozu od potresa.

· **Požari otvorenog prostora** mogući su na šumskim i poljoprivrednim površinama. U 2024. godini, do 15. studenog 2024. bilo je 1 požar otvorenog prostora na području Općine. Tijekom 2024. godine bilo je sveukupno 149 intervencija vatrogasaca od čega 6 intervencija na gašenju požara na objektima građana i industrijskih postrojenja, te 123 tehničkih intervencija na poziv građana (ispumpavanje podruma, uklanjanje srušenih stabala, sanacija prometnica, otvaranje stambenog prostora i sl.). Izvršeno je 4 kontroliranih spaljivanja i 9 protupožarna ophodnja te 6 prijevoza vode po nalogu Načelnika.

· Na području Općine Hum na Sutli trenutno ima 10-tak evidentiranih **klizišta** koja su u postupku saniranja ili prikupljanja dokumentacije za provedbu saniranja.

**U 2024. godini** nije bilo potrebe za aktiviranjem snaga CZ uslijed degradacije tla.

· Na području Općine Hum na Sutlipostoje tri **imaoca opasnih tvari:**

Ø Krklec trgovina d.o.o., Benzinska postaja

Ø OMCO Croatia d.o.o.

Ø Vetropack straža d.d., Hum na Sutli

 Obzirom da postoji nekoliko imaoca opasnih tvari, postoji realna mogućnost nastanka nesreće

 sa opasnim tvarima te mogućnost ugrožavanja stanovnika Općine Hum na Sutli.

  **U 2024. godini** nije bilo akcidenta sa opasnim tvarima na objektima koji posjeduju opasne tvari.

· Prometnicama Općine Hum na Sutli ne smije se vršiti **prijevoz opasnih tvari**, osim u slučajevima snabdijevanja lokalnog stanovništva i gospodarskih subjekata.

**U 2024. godini** nije bilo nesreća sa opasnim tvarima u prometu.

· Republika Hrvatska na svojem području nema nuklearne elektrane, međutim u njenoj neposrednoj blizini nalaze se NE Krško u Sloveniji i NE Pakš u Mađarskoj.

Općina Hum na Sutli nalazi se u zoni B2 – zoni potencijalne ugroženosti od nuklearne elektrane Krško i ne nalazi se u radijalnim sektorima NE Pakš.

**U 2024. godini** nije bilo ugroza od nuklearnog i/ili radiološkog zračenja.

**III. STANJE SUSTAVA CIVILNE ZAŠTITE**

U provođenju aktivnosti sustava civilne zaštite na području Općine prvenstveno se angažiraju operativne snage sustava civilne zaštite te pravne osobe, službe i udruge od interesa za sustav civilne zaštite na području Općine određene Odlukom o određivanju pravnih osoba od interesa za sustav civilne zaštite.

Operativnim snagama rukovodi i koordinira općinski načelnik općine uz stručnu potporu Stožera Civilne zaštite.

Sukladno članku 20. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22) mjere i aktivnosti u sustavu civilne zaštite provode također i operativne snage Hrvatske gorske službe spašavanja, udruge te pravne osobe u sustavu civilne zaštite koje su obrazložene u daljnjem tekstu.

Težište poslova na području sustava civilne zaštite u 2024. godini temeljilo se na radnjama i postupcima u svrhu ažuriranja dokumenata civilne zaštite te postupci i radnje vezani uz provođenja Plana postupanja u turističkoj sezoni TURS 2024 te provođenja mjera CZ u nepovoljnim vremenskim (zimskim) uvjetima.

**1.** **STOŽER CIVILNE ZAŠTITE OPĆINE HUM NA SUTLI**

Sukladno zakonskoj osnovi koja proizlazi iz čl.7. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera CZ, Načelnik Općine Hum na Sutli imenovao je Stožer civilne zaštite Općine Hum na Sutli Odlukom KLASA:810-06/21-01/2., URBROJ: 2214/02-03-21-7 od 1. srpnja 2021. godine koji broji 13 članova.

Stožer obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Sukladno Godišnjim planom razvoja sustava civilne zaštite, u 2024. godini održana/o je 1 sjednica užeg sastava Stožera civilne zaštite u prostorijama Općine. Članovi stožera su upoznati s Planom vježbi civilne zaštite za 2024. godinu. Stožer civilne zaštite aktivno se uključio u izradu dokumentacije vezane uz sustav civilne zaštite.

**2.** **VATROGASNA ZAJEDNICA OPĆINE HUM NA SUTLI**

U Općini Hum na Sutli osnovana je Vatrogasna zajednica Općine koja u svojem sastavu ima 4 dobrovoljnih vatrogasnih društava:

Ø DVD Straža

Ø DVD Druškovec

Ø DVD Klenovec

Ø DVD Prišlin-Hum

Materijalna i kadrovska opremljenost navedenih DVD-a nabrojana je u dokumentu Procjena ugroženosti od požara za Općinu Hum na Sutli.

U slučaju požara i dr. elementarnih nepogoda vatrogasci se aktiviraju preko broja 193 (Operativni vatrogasni centar Krapina) ili broja 112 (DUZS u Krapina).

**Tijekom 2024**. godine navedeni DVD-i sa područja Općine Hum na Sutli učestvovali su u 149 vatrogasnih intervencija od 43 čega dojavljeno putem VOC-a Zabok a ostalo temeljem dojava građana i poduzeća (ispumpavanje bunara, rušenje stabala i sl.).

**3.** **CIVILNA ZAŠTITA OPĆINE HUM NA SUTLI – POVJERENICI CZ I KOORDINATORI NA LOKACIJI**

Općinski načelnik Općine Hum na Sutli donio je Odluku o povjerenicima civilne zaštite i njihovim zamjenicima KLASA: 250-01/23-01/7 URBROJ:2140-14/03-23-2 od 6.3. 2023.godine.

Sukladno čl. 21 stavak 1 Pravilnika o mobilizaciji, uvjetima i načinu rada operativnih snaga sustava civilne zaštite, imenovano je 15 povjerenika civilne zaštite i 15 njihovih zamjenika.

Povjerenici civilne zaštite mobiliziraju se po nalogu Načelnika Općine putem stručne službe Općine pozivom ili SMS-om i putem medija.

Popis povjerenika civilne zaštite i njihovih zamjenika, sa adresama i brojevima telefona i mobitela, sastavni je dio Odluke o imenovanju povjerenika civilne zaštite.

Donesena je i Odluka o imenovanju koordinatora na području Općine Hum na Sutli “KLASA: 810-01/17-01/7, UR.BROJ: 2214/02-03-20-7 od 20. srpnja 2020 . godine., za svaku ugrozu navedenu u Procjeni rizika. Odabir koordinatora je u tijeku.

**Tijekom 2024. godine** nije bilo potrebe za uključivanjem povjerenika civilne i koordinatora na lokaciji u provođenje mjera civilne zaštite.

**4.** **UDRUGE GRAĐANA**

Na području općine Hum na Sutli dijeluju slijedeće udruge od interesa za sustav CZ:

· Lovačko društvo „Srndać“

· Sportsko-ribolovno društvo „Klen“

Lovačka i ribolovna društva zastupaju i predstavljaju predsjednici i tajnici društava.

**Tijekom 2024. godine** nije bilo potrebe za uključivanjem udruga u provođenje mjera civilne zaštite.

 **5. PRAVNE OSOBE I OSTALI SUBJEKTI OD INTERESA ZA SUSTAV CIVILNE ZAŠTITE**

Pravne osobe i ostali subjekti od interesa za sustav civilne zaštite Općine Hum na Sutli određene su Odlukom Načelnika (KLASA: 810-01/19-01/10, URBROJ: 2214/02-01-19-4, od 18. prosinca 2019. godine na koju je dobivena suglasnost MUP-Ravnateljstvo CZ-Područni ured Varaždin-Služba CZ Krapina.

**Tijekom 2024. godine** nije bilo potrebe za uključivanjem, pozivanjem niti smotriranjem pravnih osoba i ostalih sudionika u sustavu CZ.

 **6. HRVATSKA GORSKA SLUŽBA SPAŠAVANJA - STANICA ZLATAR BISTRICA**

Hrvatska gorska služba spašavanje je dobrovoljna i neprofitna humanitarna služba javnog karaktera. Specijalizirana je za spašavanje na planinama, stijenama, speleološkim objektima i drugim nepristupačnim mjestima kada pri spašavanju treba primijeniti posebno stručno znanje i upotrijebiti opremu za spašavanje u planinama. Rad HGSS definiran je Zakonom o Hrvatskoj gorskoj službi spašavanja (NN 79/06) te Zakonom i izmjenama i dopunama Zakona o Hrvatskoj gorskoj službi spašavanja koji je stupio na snagu 21. 10. 2015. godine (NN broj 110/15) – u daljnjem tekstu: Zakon.

 Temeljem navedenog Zakona, HGSS je prepoznata kao operativna snaga spašavanja i zaštite ljudskih života obzirom da se time bavi kao svojom redovitom djelatnošću.

Program aktivnosti HGSS – stanice Krapina koja pokriva područje Općine Hum na Sutli, temelji se na Zakonu o Hrvatskoj gorskoj službi spašavanja (NN 179/06 i 110/15) i predviđa osiguranje sredstava za HGSS koja organizira, unapređuje i obavlja djelatnost spašavanja i zaštite ljudskih života u planinama i na nepristupačnim područjima i u drugim izvanrednim okolnostima.

Sredstva za financiranje redovite djelatnosti stanice osiguravaju se u proračunu Općine na temelju zajednički utvrđenog interesa između JLS i HGSS.

**Tijekom 2024**. godine, Općina Hum na Sutli nije imala potrebe za pozivanjem i angažiranjem HGSS – stanica Zlatar Bistrica u smislu provođenja njihovih redovnih aktivnosti, niti u smislu sudjelovanja u sustavu CZ.

**IV. FINANCIRANJE SUSTAVA CIVILNE ZAŠTITE**

Sredstva namijenjena za financiranje sustava civilne zaštite, osigurana su i realizirana u proračunu Općine za 2024. godinu.

**V. NADLEŽNOST I ZADAĆE OPĆINE U SUSTAVU CIVILNE ZAŠTITE**

Poslovi koje je Općina Hum na Sutli provodila u 2024. godini kako bi sustav civilne zaštite bio što djelotvorniji su sljedeći:

 Izrađen je Plan djelovanja u području prirodnih nepogoda za 2025.

 Izrađeno je Izvješće o prirodnim nepogodama za 2024. godinu

 Izrađen je Program pripremnih i provedbenih aktivnosti za turističku sezonu 2024. godine – TURS 2024

 Izrađen je prijedlog godišnjeg plana vježbi za 2025. godinu

 Donesene su Mjere civilne zaštite u nepovoljnim vremenskim uvjetima 2024./2025. godine

 Dostava podataka i tablica kao i drugih traženih informacija Krapinsko-zagorskoj županiji i MUP-ravnateljstvo CZ, Područni ured Varaždin-Služba CZ Krapina

 Izrada Analize stanja sustava civilne zaštite na području Općine Hum na Sutli za 2024. godinu

 Izrada Godišnjeg plana razvoja za 2025. godinu s financijskim učincima za trogodišnje razdoblje

 Izrađene su nove Smjernice za organizaciju i razvoj sustava civilne zaštite za razdoblje 2025.-2028. godine na području Općine Hum na Sutli

 **VI. ZAKLJUČAK**

Temeljem analize sustava civilne zaštite može se zaključiti da je stanje sustava zadovoljavajuće.

Donesen je niz planskih dokumenata koji uređuju stanje sustava civilne zaštite, nositelji zadaća i aktivnosti po mjerama civilne zaštite upoznati su sa planskim dokumentima, a stožer civilne zaštite aktivno je uključen u provođenje mjera civilne zaštite i izradu dokumenata vezanih uz CZ.

Sve planirane radnje i postupci koji su bili planirani za 2024. godinu a nisu izvršene, uglavnom su prenesene i planirane za 2025. godinu. Tu se prije svega misli na održavanje vježbi, smotriranje i sastanci sa pravnim osobama, povjerenicima i koordinatorima.

 **PREDSJEDNIK OPĆINSKOG VIJEĆA**

 **Mario Antonić**

**DOSTAVITI:**

1. SLUŽBENI GLASNIK KRAPINSKO-ZAGORSKE ŽUPANIJE, Magistratska 1, KRAPINA, 49000